Հուգո Յունկերս

Հուգո Յունկերս (, ), գերմանացի ավիակոնստրուկտոր և արդյունաբերող։

Սովորել է Բարմենի, Բեռլինի, Կարլսրուեի, Ախենի (ավարտել է 1883 թվականին) բարձրագույն տեխնիկական ուսումնարաններում։ 1895 թվականին հիմնադրել է գազային սարքավորումների գործարան, որի հիման վրա՝ «Յունկերս» ֆիրման (1917)։ 1910 թվականից զբաղվել է ինքնաթիռաշինությամբ։ 1915-1916 թվականներին թողարկել է աշխարհում առաջին ազատ կրող թևերով մետաղական ինքնաթիռներ, Յու-1 պողպատե մոնոպլանը, դյուրալյումինե Յու-4 զրահապատ բիպլան–գրոհիչը և Յու-9 կործանիչը։ 1919 թվականին Օ․ Ռոյտերի հետ ստեղծել է 6 տեղանի մարդատար ցածրապլան, որը լայն տարածում է ստացել բազմաթիվ երկրներում, այդ թվում և ԽՍՀՄ–ում։ Հետագայում «Յունկերս» ֆիրման արտադրում էր սպորտային և տրանսպորտային ինքնաթիռներ, իսկ 1929 թվականից՝ նաև դիզելային ավիաշարժիչներ։ 1930-ական թվականներին ֆիրման պետականացվել է և հիմնականում արտադրել ռազմական ինքնաթիռներ։ Երկրորդ համաշխարհային պատերազմից (1939-1945) հետո «Յունկերս» ռազմական համալիրը լուծարքի է ենթարկվել, իսկ պահպանված ձեռնարկությունները միավորվել են «Մեսերշմիտ-Բյոլկով-Բլոմ» կոնցեռնին։

Ծանոթագրություններ 

Գերմանացի ավիակոնստրուկտորներ
Պրուսիայի գիտությունների ակադեմիայի անդամներ
Գերմանացի ճարտարագետներ
Գերմանացի գյուտարարներ